## Rješenje kojim se društvu za upravljanje investicijskim fondovima Ilirika Investments d.o.o. iz Zagreba, odobrava osnivanje Ilirika Indija otvorenog investicijskog fonda s javnom ponudom

### NN 58/2011 (27.5.2011.), Rješenje kojim se društvu za upravljanje investicijskim fondovima Ilirika Investments d.o.o. iz Zagreba, odobrava osnivanje Ilirika Indija otvorenog investicijskog fonda s javnom ponudom

HRVATSKA AGENCIJA ZA NADZOR FINANCIJSKIH USLUGA

1309

Na temelju odredaba članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05), članka 5., 50., 87. i 105. Zakona o investicijskim fondovima (»Narodne novine« broj 150/05), na zahtjev društva za upravljanje investicijskim fondovima Ilirika Investments d.o.o. iz Zagreba, Radnička cesta 39, u predmetu odobrenja osnivanja, odobrenja prospekta i statuta, odobrenja izbora depozitne banke i upisa u registar Ilirika Indija otvorenog investicijskog fonda s javnom ponudom, Hrvatska agencija za nadzor financijskih usluga 19. svibnja 2011. godine donosi

RJEŠENJE

1. Društvu za upravljanje investicijskim fondovima Ilirika Investments d.o.o. iz Zagreba, Radnička cesta 39, odobrava se osnivanje Ilirika Indija, otvorenog investicijskog fonda s javnom ponudom.

2. Društvu za upravljanje investicijskim fondovima Ilirika Investments d.o.o. iz Zagreba, Radnička cesta 39, odobrava se Prospekt i Statut Ilirika Indija otvorenog investicijskog fonda s javnom ponudom.

3. Odobrava se izbor društva Privredna banka Zagreb d.d. iz Zagreba, Račkoga 6, za obavljanje poslova depozitne banke za Ilirika Indija otvoreni investicijski fond s javnom ponudom i to na temelju Ugovora sklopljenog 3. ožujka 2011. godine između društva za upravljanje investicijskim fondovima Ilirika Investments d.o.o. iz Zagreba, Radnička cesta 39, i Privredne banke Zagreb d.d. iz Zagreba, Račkoga 6.

4. Ilirika Indija otvoreni investicijski fond s javnom ponudom upisuje se u registar fondova pod identifikacijskim brojem JPD162.

5. Ovo rješenje objavit će se u »Narodnim novinama«.

Obrazloženje

Društvo za upravljanje investicijskim fondovima Ilirika Investments d.o.o. iz Zagreba, Radnička cesta 39, podnijelo je 7. ožujka 2011. Hrvatskoj agenciji za nadzor financijskih usluga (dalje: Agencija), zahtjev za izdavanje odobrenja i upis u registar fondova, odobrenja prospekta i statuta, odobrenja izbora depozitne banke za otvoreni investicijski fond s javnom ponudom Ilirika Indija, sukladno odredbama članka 91. Zakona o investicijskim fondovima (»Narodne novine« broj 150/05).

Agencija je 6. travnja 2011. uputila zaključak, klasa: UP/I-451-04/11-09/5, urbroj: 326-113-11-2, za dopunu dokumentacije te je zaprimila navedenu dopunu 13. travnja i 5. svibnja 2011.

Pregledom zahtjeva za izdavanje odobrenja i prijavu upisa otvorenog investicijskog fonda u registar fondova, utvrđeno je da je Društvo priložilo svu potrebnu dokumentaciju te je utvrđeno da tekstovi Prospekta i Statuta otvorenog investicijskog fonda s javnom ponudom Ilirika Indija sadrže odredbe sukladno člancima 104. i 112. Zakona o investicijskim fondovima i člancima 2. i 3. Pravilnika kojim se uređuje obvezni sadržaj zahtjeva za izdavanje odobrenja i obvezni sadržaj prospekta otvorenih investicijskih fondova s javnom ponudom (»Narodne novine« broj 22/07).

Na temelju članka 87. Zakona o investicijskim fondovima, a nakon uvida u dostavljenu dokumentaciju, Hrvatska agencija za nadzor financijskih usluga donijela je odluku kojom se društvu Ilirika Investments d.o.o. odobrava osnivanje Ilirika Indija otvorenog investicijskog fonda s javnom ponudom te je odlučeno kao u točki 1. ovog rješenja.

Na temelju članka 105. stavka 1. i 113. Zakona o investicijskim fondovima, Agencija je donijela odluku kojom se odobrava Prospekt i Statut otvorenog investicijskog fonda s javnom ponudom Ilirika Indija te je odlučeno kao u točki 2. ovog rješenja.

Sukladno odredbi članka 50., Agencija je donijela odluku o odobrenju izbora Privredne banke Zagreb d.d. iz Zagreba, Račkoga 6, za obavljanje poslova depozitne banke za Ilirika Indija otvoreni investicijski fond s javnom ponudom te je odlučeno kao u točki 3. ovog rješenja.

Otvoreni investicijski fond s javnom ponudom Ilirika Indija upisuje se u registar fondova pod brojem JPD162, sukladno odredbi članka 5. Zakona o investicijskim fondovima te je odlučeno kao u točki 4. ovog rješenja.

Sukladno odredbi članka 8. stavka 4. Zakona o Hrvatskoj agenciji za nadzor financijskih usluga, izreka ovog rješenja objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istog može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I- 451-04/11-09/5

Urbroj: 326-113-11-5

Zagreb, 19. svibnja 2011.

Član Uprave
Ivan Vrljić, v. r.

Rješenje, NN 58/2011-1309